Það getur stundum verið dálítið erfitt að vilja vera umhverfisvænn en heillast samt mikið af fallegum jólapappír og jólamerkimiðum , pakkaböndum og öðru sem skreytir og gerir jólapakka fallega . Það höfum við reynt á eigin skinni í mörg ár . Það er hins vegar vel hægt og meira að segja mjög auðvelt að vera umhverfisvænni þegar kemur að þessum atriðum í kringum jólin . Hjá okkur hér í Mistur má finna nokkra hluti sem hjálpa til við að vera umhverfisvænni og má þar nefna margnota umbúðir sem búnar eru til úr endurunnum PET flöskum , jólapakkabönd úr hör og pakkaskraut - tréskífur sem skornar eru niður úr gömlum jólatrjám og má nota á marga vegu . Á innpökkunarborðinu okkar á Pinterest , hér , er hægt að fá fullt af hugmyndum af fallegum pökkum þar sem notast er við ýmsan efnivið sem gerir hvern pakkann öðrum fallegri . Það skemmtilega er að oftast má finna töluvert af þessum efnivið innan veggja heimilisins og því þarf ekki að hlaupa og kaupa , heldur nota og njóta . Jóla - pappír , kort , poka , merkispjöld , borða og slaufur má hæglega geyma á milli ára nota aftur og aftur og viljum við hvetja þig til að leiða hugann að því þegar kemur að því að opna pakkana . Þessi hugleiðing kallar fram í hugann minningu um ungan dreng sem ein jólin leit á mömmu sína og spurði ; ,, Mamma , ætlarðu að geyma þennan pappír eða má ég rífa hann ? " Í dag geymir þessi ungi maður pappír á milli ára og notar aftur .